Andrean asunto oli erittäin siisti ja hyvillä puitteilla varusteltu. Kadun melu ei juuri kuulunut asuntoon, mikä ei aina ole tyypillistä italialaisille kerrostaloille. Kaikki toimi juuri kuten pitikin enkä löydä moittimisen varaa. Andrea oli myös jättänyt keittiön kaappeihin pastaa, kahvia, keksejä sun muuta pientä purtavaa mikä oli erittäin ystävällinen ele. Hänen kanssaan oli helppo ja miellyttävä kommunikoida.
Asunnon sijainti on varsin otollinen Milanossa matkusteluun - lähimmälle julkisen liikenteen pysäkille on alle 5min kävelymatka, josta pääsee kätevästi sekä päärautatieasemalle että Milanon keskustaan. Myös Malpensan lentokenttä on helposti saavutettavissa, sillä lähimmälle rautatieasemalle on reilun 10 minuutin kävelymatka. Suosittelen lämpimästi!